Juodžiai (ežeras)

Juodžiai () – ežeras Gudijoje, Gardino srities Astravo rajone, 33 km į rytus nuo Astravo. Patenka į Saročios ežeryną. Ilgis – 1,6 km, plotis iki 0,52 km. Altitudė – 131,8 m. Baseino plotas – 4,4 km². Vandens skaidrumas – 3,4 m, mineralizacija – 0,25–0,26 g/l.

Telkšo išilgame dubaklonyje, kurio šlaitų aukštis 6–10 m. Krantai žemi, vietomis užželiantys. Dugnas plokščias. Atabradas 2–4 m pločio, dengiamas smėlio, gelmėse slūgso sapropelis. Ežeras nelabai pratakus, eutrofinis. Vandens augalų juosta siekia 2 m gylį.Энцыклапедыя прыроды Беларусі. У 5-і т. Т. 2. Гатня – Катынь / Рэдкал.: І. П. Шамякін (гал. рэд.) і інш. – Мн.: БелСЭ, 1983. – Т. 2. – 522 с.

Juodžiai priklauso Strėčios baseinui. Suteka 4 upeliai, išteka upelis į Gulbesą.

Prie ežero yra Juodžių ir Paškūnų kaimai.

 Šaltiniai 

Kategorija:Astravo rajono ežerai